KOMISIJOS REGLAMENTAS (EB) Nr. 832/2006
2006 m. birželio 2 d.
dėl Tarybos reglamento (EB) Nr. 1788/2003 I priede 2005-2006 metams nustatytų nacionalinių referencinių kiekių paskirstymo į „pristatymus“ ir „tiesioginius pardavimus“
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1788/2003, nustatantį mokestį pieno ir pieno produktų sektoriuje (1), ypač į jo 6 straipsnio 4 dalį ir 8 straipsnį,
kadangi:
(1)
Reglamento (EB) Nr. 1788/2003 6 straipsnyje numatyta, kad valstybė narė turi nustatyti gamintojo individualius referencinius kiekius. Gamintojai gali turėti vieną ar du individualius referencinius kiekius - vieną pristatymams, o kitą tiesioginiams pardavimams - ir šie kiekiai gali būti perkelti iš vieno referencinio kiekio į kitą gamintojui pateikus tinkamai pagrįstą prašymą.
(2)
2005 m. kovo 29 d. Komisijos reglamente (EB) Nr. 490/2005 dėl Tarybos reglamento (EB) Nr. 1788/2003 I priede 2004-2005 metams nustatytų nacionalinių referencinių kiekių paskirstymo į „pristatymus“ ir „pardavimus tiesiogiai vartoti“ (2) referenciniai kiekiai, taikomi laikotarpiui 2004 m. balandžio 1 d.-2005 m. kovo 31 d. Belgijai, Čekijos Respublikai, Danijai, Vokietijai, Estijai, Graikijai, Ispanijai, Prancūzijai, Airijai, Italijai, Kiprui, Latvijai, Lietuvai, Liuksemburgui, Vengrijai, Maltai, Nyderlandams, Austrijai, Portugalijai, Slovakijai, Suomijai, Švedijai ir Jungtinei Karalystei, paskirstomi į „pristatymus“ ir „tiesioginius pardavimus“.
(3)
Lenkijai ir Slovėnijai individualių referencinių kiekių pagrindas nustatytas Reglamento (EB) Nr. 1788/2003 I priedo f lentelėje.
(4)
Pagal 2004 m. kovo 30 d. Komisijos reglamento (EB) Nr. 595/2004, nustatančio išsamias Tarybos reglamento (EB) Nr. 1788/2003, nustatančio mokestį pieno ir pieno produktų sektoriuje, taikymo taisykles (3), 25 straipsnio 2 dalį Belgija, Čekijos Respublika, Danija, Vokietija, Estija, Graikija, Ispanija, Prancūzija, Airija, Italija, Kipras, Latvija, Lietuva, Vengrija, Nyderlandai, Austrija, Lenkija, Portugalija, Slovėnija, Slovakija, Suomija ir Jungtinė Karalystė pranešė apie kiekius, kurie gamintojų prašymu buvo galutinai paskirstyti į individualius referencinius kiekius pristatymams ir tiesioginiams pardavimams.
(5)
Reglamento (EB) Nr. 1788/2003 6 straipsnio 4 dalyje numatyta, kad Suomijos nacionalinio referencinio kiekio dalis, paskirta šio reglamento 1 straipsnyje nurodytiems pristatymams, gali būti padidinta ne daugiau kaip iki 200 000 tonų, siekiant kompensuoti SLOM gamintojams. Pagal 1995 m. kovo 29 d. Komisijos reglamento (EB) Nr. 671/95 dėl konkrečių referencinių kiekių paskyrimo tam tikriems Austrijos ir Suomijos pieno bei pieno produktų gamintojams (4) 6 straipsnį Suomija pranešė apie kiekius 2005-2006 prekybos metams.
(6)
Todėl reikėtų nustatyti Reglamento (EB) Nr. 1788/2003 I priede nustatytų nacionalinių referencinių kiekių, taikomų 2005 m. balandžio 1 d.-2006 kovo 31 d. laikotarpiui, paskirstymą į „pristatymus“ ir „tiesioginius pardavimus“.
(7)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1788/2003 I priede nustatytų nacionalinių referencinių kiekių, taikomų 2005 m. balandžio 1 d.-2006 kovo 31 d. laikotarpiui, paskirstymas į „pristatymus“ ir „tiesioginius pardavimus“ nustatomas šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. birželio 2 d.